ddrg/super_eurlex huggingface dataset:
Kommissionens beslutning

af 15. juni 2001

om ændring af beslutning 96/221/EF om godkendelse af det af Danmark forelagte program vedrørende egtvedsyge for bestemte geografiske zoner

(meddelt under nummer K(2001) 1606)

(Kun den danske udgave er autentisk)

(EØS-relevant tekst)

(2001/485/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 10, stk. 2, og

ud fra følgende betragtninger:

(1) Medlemsstaterne kan forelægge Kommissionen et program, der gør det muligt at opnå status som godkendt zone, der er fri for bestemte fiskesygdomme.

(2) Ved Kommissionens beslutning 96/221/EF(3) er sådanne programmer allerede blevet godkendt for visse afvandingsområder i Danmark.

(3) Ved Kommissionens beslutning 93/74/EØF(4), senest ændret ved beslutning 2001/139/EF(5), blev Danmark anerkendt som godkendt fastlands- og kystzone for fisk i henseende til IHN og delvist anerkendt som godkendt fastlands- og kystzone i henseende til VHS.

(4) Danmark har forelagt Kommissionen et frivilligt program for udryddelse af VHS med henblik på senere at opnå status som godkendt område for hele Danmarks område.

(5) I programmet beskrives de geografiske zoner, de foranstaltninger, som de offentlige myndigheder skal træffe, de procedurer, som laboratorierne skal følge, omfanget af den pågældende sygdom og bekæmpelsesforanstaltningerne i tilfælde af påvisning af sygdommen.

(6) Det har ved en gennemgang af programmet vist sig, at det er i overensstemmelse med bestemmelserne i artikel 10 i direktiv 91/67/EØF.

(7) Programmet bør godkendes, og bilaget til beslutning 96/221/EF bør ændres.

(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 96/221/EF affattes som angivet i bilaget til nærværende beslutning.

Artikel 2

Denne beslutning er retttet til Kongeriget Danmark.

Udfærdiget i Bruxelles, den 15. juni 2001.

På Kommissionens vegne

David Byrne

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

(3) EFT L 74 af 22.3.1996, s. 42.

(4) EFT L 27 af 4.2.1993, s. 35.

(5) EFT L 50 af 21.2.2001, s. 20.

BILAG

GEOGRAFISKE OMRÅDER/ZONER

Afvandingsområdet for Fiskebæk Å

Alle dele af Jylland syd og vest for afvandingsområderne for Storåen, Karup Å, Gudenåen og Grejs Å

Alle danske øer
Rådets afgørelse

af 11. juni 2001

om beskikkelse af en spansk suppleant til Regionsudvalget

(2001/480/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Vicente ÁLVAREZ ARECES, der tidligere var suppleant til Regionsudvalget, er blevet beskikket som medlem af dette, og

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

Paz FERNÁNDEZ FELGUEROSO beskikkes som suppleant til Regionsudvalget som efterfølger for Vicente ÁLVAREZ ARECES for den resterende del af dennes mandatperiode, dvs. indtil den 25. januar 2002.

Udfærdiget i Luxembourg, den 11. juni 2001.

På Rådets vegne

A. Lindh

Formand

(1) EFT L 28 af 4.2.1998, s. 19.
Rådets afgørelse

af 11. juni 2001

om beskikkelse af en spansk suppleant til Regionsudvalget

(2001/481/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Soledad BECERRIL BUSTAMANTE er trådt tilbage som suppleant, hvilket Rådet blev underrettet om den 30. juni 2000,

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

Pilar BLASCO I PRIM beskikkes som suppleant til Regionsudvalget som efterfølger for Soledad BECERRIL BUSTAMANTE for den resterende del af dennes mandatperiode, dvs. indtil den 25. januar 2002.

Udfærdiget i Luxembourg, den 11. juni 2001.

På Rådets vegne

A. Lindh

Formand

(1) EFT L 28 af 4.2.1998, s. 19.
Rådets afgørelse

af 11. juni 2001

om beskikkelse af et portugisisk medlem af Regionsudvalget

(2001/479/EF)

RÅDET FOR DEN EUROPÆISKE UNION HAR -

under henvisning til traktaten om Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig i Regionsudvalget, efter at José Carlos das Dores ZORRINHO er trådt tilbage som medlem, hvilket Rådet blev underrettet om den 15. marts 2001,

under henvisning til indstillingen fra den portugisiske regering -

TRUFFET FØLGENDE AFGØRELSE:

Eneste artikel

Som medlem af Regionsudvalget beskikkes Luís Manuel Fernandes COELHO som efterfølger for José Carlos das Dores ZORRINHO for den resterende del af mandatperioden, dvs. indtil den 25. januar 2002.

Udfærdiget i Luxembourg, den 11. juni 2001.

På Rådets vegne

A. Lindh

Formand

(1) EFT L 28 af 4.2.1998, s. 19.
Kommissionens beslutning

af 6. juli 2001

om ændring af beslutning 94/442/EF om indførelse af en forligsprocedure i forbindelse med regnskabsafslutningen for Den Europæiske Udviklings- og Garantifond for Landbruget (EUGFL), Garantisektionen

(meddelt under nummer K(2001) 1756)

(2001/535/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(1), særlig artikel 7, stk. 5, og

ud fra følgende betragtninger:

(1) For at sikre kontinuitet i forligsorganets arbejde og samtidig tillade en gradvis udvikling i organets sammensætning bør der efter et indledende mandat på tre år være mulighed for fornyelse for en kortere periode. Det bør præciseres, hvilke særlige regler der skal gælde for formandsmandatet i forligsorganet. Kommissionens beslutning 94/492/EF af 1. juli 1994 om indførelse af en forligsprocedure i forbindelse med regnskabsafslutningen for Den Europæiske Udviklings- og Garantifond for Landbruget (EUGFL), Garantisektionen(2), senest ændret ved beslutning 2000/649/EF(3), bør derfor tilpasses i det øjemed.

(2) EUGFL-komitéen har afgivet en positiv udtalelse -

VEDTAGET FØLGENDE BESLUTNING:

Artikel 1

I beslutning 94/442/EF foretages følgende ændringer:

1) Artikel 3, stk. 1, andet og tredje afsnit, affattes således: "Kommissionen udpeger formanden og medlemmerne for et indledende mandat på tre år efter høring af EUGFL-komitéen, jf. artikel 14, stk. 1, litra a), i forordning (EF) nr. 1258/1999. Mandatet kan kun fornyes for et år ad gangen, idet komitéen underrettes herom. Hvis den formand, der skal udnævnes, i forvejen er medlem af organet, bliver det indledende formandsmandat dog på tre år.

Kommissionen udpeger endvidere ligeledes efter høring af EUGFL-komitéen, jf. artikel 14, stk. 1, litra a), i forordning (EF) nr. 1258/1999, suppleanterne, der opfylder de i første afsnit fastsatte kriterier, og som indkaldes i den rækkefølge, de er opført på Kommissionens liste."

2) Artikel 3, stk. 3, affattes således: "Efter mandatets udløb fortsætter medlemmet eller i givet fald formanden i sin funktion, indtil vedkommende erstattes, eller mandatperioden fornyes."

3) Artikel 3, stk. 4, første afsnit, affattes således: "Et medlems mandat ophører inden mandatperiodens udløb ved frivillig eller tvungen udtræden eller ved dødsfald. Medlemmet erstattes i så fald for den resterende del af mandatperioden af den første disponible suppleant. I tilfælde af formandens udtræden eller død udpeger Kommissionen dog det medlem, der skal varetage formandsfunktionen i den resterende del af mandatperioden, efter høring af EUGFL-komitéen, jf. artikel 14, stk. 1, litra a), i forordning (EF) nr. 1258/1999."

Artikel 2

Denne beslutning er rettet til medlemsstaterne.

Udfærdiget i Bruxelles, den 6. juli 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 103.

(2) EFT L 182 af 16.7.1994, s. 45.

(3) EFT L 272 af 25.10.2000, s. 41.
Kommissionens beslutning

af 9. juli 2001

om ændring af beslutning 98/634/EF om miljøkriterierne for tildeling af Fællesskabets miljømærke til madrasser

(meddelt under nummer K(2001) 1610)

(EØS-relevant tekst)

(2001/540/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke(1), særlig artikel 3, 4 og 6, og

ud fra følgende betragtninger:

(1) I artikel 3 i forordning (EF) nr. 1980/2000 fastsættes det, at miljømærket kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.

(2) Artikel 4 i forordning (EF) nr. 1980/2000 foreskriver, at der fastsættes specifikke miljømærkekriterier for hver produktgruppe.

(3) I henhold til artikel 4 i forordning (EF) nr. 1980/2000 skal miljømærkekriterierne og de krav til vurdering og verifikation, der er knyttet til kriterierne, gennemgås i god tid, inden gyldighedsperioden udløber for de kriterier, som er specificeret for hver produktgruppe. Gennemgangen skal resultere i et forslag til forlængelse, tilbagetrækning eller revision.

(4) Ved beslutning 98/634/EF(2) fastlagde Kommissionen de miljøkriterier for tildeling af EF-miljømærket til madrasser, som efter beslutningens artikel 3 gælder indtil den 1. oktober 2001.

(5) Definitionen af produktgruppen og miljøkriterierne herfor bør forlænges i uændret form for en periode på 18 måneder.

(6) De i denne beslutning fastsatte foranstaltninger er udformet og vedtaget i overensstemmelse med procedurerne for fastsættelse af miljømærkekriterier i artikel 6 i forordning (EF) nr. 1980/2000.

(7) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat i medfør af artikel 17 i forordning (EF) nr. 1980/2000 -

VEDTAGET FØLGENDE BESLUTNING:

Artikel 1

Artikel 3 i beslutning 98/634/EF affattes således: "Produktgruppedefinitionen og kriterierne for produktgruppen gælder fra den 2. oktober 1998 til den 1. april 2003."

Artikel 2

Denne beslutning er rettet til medlemsstaterne.

Udfærdiget i Bruxelles, den 9. juli 2001.

På Kommissionens vegne

Margot Wallström

Medlem af Kommissionen

(1) EFT L 237 af 21.9.2000, s. 1.

(2) EFT L 302 af 12.11.1998, s. 31.
Rådets afgørelse

af 16. juli 2001

om ophævelse af afgørelse 1999/74/FUSP til gennemførelse af fælles aktion 97/288/FUSP vedrørende finansiering af et kommunikationssystem til alle medlemmer af Gruppen af Leverandører af Nukleart Materiale, som ikke er medlemmer af Den Europæiske Union

(2001/543/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 23, stk. 2,

under henvisning til fælles aktion 97/288/FUSP vedrørende Den Europæiske Unions bidrag til fremme af gennemsigtigheden i kontrollen med eksport af nukleart materiale(1), og

ud fra følgende betragtninger:

(1) Den 25. januar 1999 vedtog Rådet afgørelse 1999/74/FUSP vedrørende finansiering af et kommunikationssystem til alle medlemmer af Gruppen af Leverandører af Nukleart Materiale, som ikke er medlemmer af Den Europæiske Union(2), med henblik på gennemførelse af fælles aktion 97/288/FUSP via finansiering af et sikkert fax- og telefonsystem til alle gruppens medlemmer, som ikke er medlemmer af Den Europæiske Union, samt til gruppens kontaktpunkt; systemet skulle være fuldt ud kompatibelt med det, der anvendes i Det Europæiske Fællesskab.

(2) Kommissionen meddelte den 15. maj 2001 Rådet, at det på grund af manglende interesse fra de pågældende lande ikke er er muligt at gennemføre Den Europæiske Unions tilbud om et sikkert fax- og telefonsystem i overensstemmelse med afgørelse 1999/74/FUSP.

(3) Leverandøren forlanger for det allerede udførte forberedende arbejde i henhold til kontrakten et samlet beløb på i alt 41133,75 EUR.

(4) Forvaltningen af udestående udgifter i forbindelse med afgørelse 1999/74/FUSP er underlagt de i Fællesskabet gældende procedurer og regler for budgetspørgsmål.

(5) Afgørelse 1999/74/FUSP bør derfor ophæves -

TRUFFET FØLGENDE AFGØRELSE:

Artikel 1

Afgørelse 1999/74/FUSP ophæves.

Artikel 2

Denne afgørelse træder i kraft på datoen for dens vedtagelsen.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 16. juli 2001.

På Rådets vegne

L. Michel

Formand

(1) EFT L 120 af 12.5.1997, s. 1.

(2) EFT L 23 af 30.1.1999, s. 4.
Rådets afgørelse

af 10. juli 2001

om beskikkelse af et britisk medlem af Det Økonomiske og Sociale Udvalg

(2001/530/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter James PETRIEs fratræden, der blev meddelt Rådet den 13. juli 2000;

under henvisning til den kandidatliste, som den britiske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Richard ADAMS beskikkes som medlem af Det Økonomiske og Sociale Udvalg som efterfølger for James PETRIE for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 10. juli 2001.

På Rådets vegne

D. Reynders

Formand

(1) EFT L 257 af 19.9.1998, s. 37.
Kommissionens afgørelse

af 20. juni 2001

om indgåelse af en aftale om ændring af aftalen mellem Det Europæiske Fællesskab og Australien om handel med vin

(meddelt under nummer K(2001) 1632)

(2001/581/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 94/184/EF af 24. januar 1994 om indgåelse og underskrivelse af en aftale mellem Det Europæiske Fællesskab og Australien om handel med vin(1), særlig artikel 3,

under henvisning til aftalen mellem Det Europæiske Fællesskab og Australien om handel med vin undertegnet i Bruxelles og Canberra henholdsvis den 26. og den 31. januar 1994(2), ændret ved aftalen af 24. februar 2000(3), særlig artikel 17, stk. 2, og,

ud fra følgende betragtninger:

(1) Kommissionen har på Fællesskabets vegne forhandlet en ændring af nævnte aftale med henblik på forlængelse indtil den 30. juni 2002 af den midlertidige tilladelse, der indrømmes australske vine behandlet med kationbytterharpiks.

(2) Forvaltningskomitéen for Vin har ikke afgivet udtalelse inden for den af formanden fastsatte frist -

TRUFFET FØLGENDE AFGØRELSE:

Artikel 1

Aftalen om ændring af aftalen mellem Det Europæiske Fællesskab og Australien om handel med vin godkendes på Fællesskabets vegne.

Aftalens tekst er knyttet til denne afgørelse.

Artikel 2

Denne afgørelse og den i artikel 1 nævnte aftale offentliggøres i De Europæiske Fællesskabers Tidende.

Udfærdiget i Bruxelles, den 20. juni 2001.

På Kommissionens vegne

Franz Fischler

Medlem af Kommissionen

(1) EFT L 86 af 31.3.1994, s. 1.

(2) EFT L 86 af 31.3.1994, s. 3.

(3) EFT L 60 af 7.3.2000, s. 24.
Kommissionens beslutning

af 18. juli 2001

om den oversigt over vinproduktionskapaciteten, som Grækenland har fremlagt i henhold til Rådets forordning (EF) nr. 1493/1999

(meddelt under nummer K(2001) 1962)

(Kun den græske udgave er autentisk)

(2001/580/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), ændret ved forordning (EF) nr. 2826/2000(2), særlig artikel 23, stk. 4, og

ud fra følgende betragtninger:

(1) Ifølge artikel 16 i forordning (EF) nr. 1493/1999 skal der fremlægges en oversigt over vinproduktionskapaciteten. Oversigten skal fremlægges, før ulovligt tilplantede arealer kan anerkendes, plantningsrettigheder forøges og omstrukturering og omstilling støttes.

(2) De oplysninger, som oversigten skal indeholde, er fastsat i artikel 19 i Kommissionens forordning (EF) 1227/2000 af 31. maj 2000 om gennemførelsesbestemmelser til Rådets forordning (EF) nr. 1493/1999 for så vidt angår produktionskapacitet(3).

(3) Grækenland meddelte ved brev af 25. juni 2001 Kommissionen de oplysninger, der er omhandlet i artikel 16 i forordning (EF) nr. 1493/1999. Af disse oplysninger fremgår det, at Grækenland har udarbejdet oversigten.

(4) Nærværende beslutning indebærer ikke Kommissionens anerkendelse af, at oplysningerne i oversigten er korrekte, eller at den i oversigten omhandlede lovgivning er forenelig med EF-retten. Den foregriber ikke en eventuel senere kommissionsbeslutning om disse punkter.

(5) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Vin -

VEDTAGET FØLGENDE BESLUTNING:

Artikel 1

Kommissionen konstaterer, at Grækenland har udarbejdet den oversigt, der er omhandlet i artikel 16 i forordning (EF) nr. 1493/1999.

Artikel 2

Denne beslutning er rettet til Den Hellenske Republik.

Udfærdiget i Bruxelles, den 18. juli 2001.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 328 af 23.12.2000, s. 2.

(3) EFT L 143 af 16.6.2000, s. 1.
Kommissionens beslutning

af 30. juli 2001

om ændring af beslutning 2001/532/EF om beskyttelsesforanstaltninger mod klassisk svinepest i Spanien

(meddelt under nummer K(2001) 2448)

(EØS-relevant tekst)

(2001/578/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 3, og

ud fra følgende betragtninger:

(1) Der er udbrudt klassisk svinepest i Spanien.

(2) På grund af handelen med levende svin kan disse udbrud udgøre en fare for andre medlemsstaters bestande.

(3) Spanien har truffet foranstaltninger inden for rammerne af Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest(3), senest ændret ved akten vedrørende Østrigs, Finlands og Sveriges tiltrædelse.

(4) Ved beslutning 2001/532/EF(4) vedtog Kommissionen beskyttelsesforanstaltninger mod klassisk svinepest i Spanien.

(5) På baggrund af udviklingen og resultaterne af de epidemiologiske undersøgelser er det nødvendigt at tilpasse de vedtagne foranstaltninger og straks foretage ændring i beslutning 2001/532/EF.

(6) Denne beslutning er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I til beslutning 2001/532/EF affattes som angivet i bilaget til nærværende beslutning.

Artikel 2

I artikel 7 i beslutning 2001/532/EF ændres "31. juli 2001" til "15. september 2001".

Artikel 3

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 4

Denne beslutning er rettet til medlemsstaterne.

Udfærdiget i Bruxelles, den 30. juli 2001.

På Kommissionens vegne

Frederik Bolkestein

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 47 af 21.2.1980, s. 11.

(4) EFT L 192 af 14.7.2001, s. 24.

BILAG

"BILAG

I den selvstyrende region Catalonien: alle distrikterne i provinsen Lerida; distriktet Anoia i provinsen Barcelona; distrikterne Conca de Barberá, Priorat og Rivera d'Ebre i provinsen Tarragona.

I den selvstyrende region Valencia: distrikterne Chelva, Llira, Utiel, Requena, Torre Baja og Foios i provinsen Valencia.

I den selvstyrende region Castillien-La Mancha: distrikterne Landete, Cañete og Motilla del Palancar i provinsen Cuenca.

I den selvstyrende region Aragonien: kommunerne Arcos de la Salinas, Torrijas og Abejuelas i provinsen Teruel."
Kommissionens beslutning

af 13. juli 2001

om anerkendelse af Slovakiet og Slovenien som værende fri for Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al.

(meddelt under nummer K(2001) 1894)

(2001/575/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet [1], senest ændret ved Kommissionens direktiv 2001/33/EF [2], særlig del A, punkt 12, i bilag III,

under henvisning til anmodningerne fra Slovakiet og Slovenien, og

ud fra følgende betragtninger:

(1) I henhold til del A, punkt 12, i bilag III til direktiv 2000/29/EF må knolde af Solanum tuberosum L., bortset fra læggekartofler og visse andre kartofler, der er anført i del A, punkt 10 og 11, i bilag III, med oprindelse i andre europæiske tredjelande end dem, der anerkendes som værende fri for Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al., ikke indføres i medlemsstaterne.

(2) Det fremgår af officielle oplysninger fra Slovakiet og af oplysninger, som Levnedsmiddel- og Veterinærkontoret har indsamlet i forbindelse med kontrolbesøg i Slovakiet i april 1998 og april 2000, at ovennævnte skadegører ikke forekommer dér, og at landet har haft en kontrol-, inspektions- og undersøgelsesprocedure for denne skadegører ved indførsel af kartofler og indenlandsk frøavl.

(3) Det fremgår af de officielle oplysninger, som Slovenien har fremlagt i 1999, 2000 og 2001, og af de oplysninger, som Levnedsmiddel- og Veterinærkontoret har indsamlet i forbindelse med kontrolbesøg i Slovenien i juni 1999, at ovennævnte skadegører ikke forekommer dér, og at landet har haft en kontrol-, inspektions- og undersøgelsesprocedure for denne skadegører ved indførsel af kartofler og indenlandsk frøavl.

(4) Det kan derfor fastslås, at der ikke er nogen fare for spredning af denne skadegører.

(5) Denne beslutning berører ikke eventuelle senere fund, som måtte vise, at denne skadegører forekommer i disse lande.

(6) Kommissionen sørger for, at Slovakiet og Slovenien hvert år stiller alle de tekniske oplysninger til rådighed, der er nødvendige for at vurdere ovennævnte situation.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed —

VEDTAGET FØLGENDE BESLUTNING:

Artikel 1

Det erklæres herved, at Slovakiet og Slovenien anerkendes som værende fri for Clavibacter michiganensis (Smith) Davis et al. ssp. sepedonicus (Spieckerman et Kotthoff) Davis et al.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. juli 2001.

På Kommissionens vegne

David Byrne

Medlem af Kommissionen

[1] EFT L 169 af 10.7.2000, s. 1.

[2] EFT L 127 af 9.5.2001, s. 42.

--------------------------------------------------